laion/Wikipedia-Exotic huggingface dataset:
סיל הפליסיידס

סיל הפליסיידס הוא סיל – מחדר פלוטוני שנוצר בטריאס לפני 200 מיליון שנים, שצוקיו מהווים כ-30 ק"מ מהפליסיידס (מאנגלית: Palisades, גדר יתדות) – הגדה המערבית של נהר ההדסון בתחום ניו יורק וניו ג'רזי. מיקומו של הסיל ונגישותו הפנו אליו תשומת לב רבה והפכו אותו ליעד מועדף על גאולוגים, חובבי טבע ומטפסי הרים. בסוף הטריאס החלה התפרקותה של יבשת-העל פנגיאה. האזור המצוי כיום במזרח אמריקה הצפונית החל להיפרד מצפון-מערב אפריקה, ובפער נוצר האוקיינוס האטלנטי. מאגמה – שנוצרה בתהליך של שחרור לחץ – חדרה בין שכבות אבן חול וארקוזה והתגבשה. ממחקרים סטרטיגרפיים עולה כי החדירה התרחשה בעומק של 3-5 ק"מ מתחת לפני השטח. המחדר מצוי בתחום אגן ניוארק – אגן השקעה שנוצר בתוך העתק כ-20 מיליון שנים לפני היווצרות הסיל. מרבית סלעי המשקע נסחפו וחשפו את הסיל. עוביו הממוצע של הסיל כיום הוא 300 מטרים, 100 מהם מעל גובה פני הים. נטיית הסיל עומדת על שיפוע של 10-15 מעלות לכיוון מערב. הרכב הסיל הוא זה של דיאבז, אם כי הרכבו המינרלוגי אינו אחיד לכל עוביו. הסיל מכיל מינרלים רבים, בעיקר פלגיוקלז, כמה סוגים של פירוקסן, אוליבין וכמויות קטנות של ביוטיט, טיטניט, זירקון ותחמוצות. חוסר האחידות בהרכב נובע בין היתר מגיבוש מפריט, שחל בעיקר במרכז המחדר ופחות בשוליו העליונים והתחתונים. אחד הפרטים המעניינים ביותר בסיל הוא שכבת המגע התחתונה של הסיל שעובייה 10 מטרים והיא עשירה באוליבין: ריכוז של 28% לעומת 0-2% בשאר הסיל. שכבה זו עוררה קושי בקביעת ההיסטוריה של הסיל: המחקרים הראשונים הסיקו כי הסיל הוא תוצאה של הזרקת מאגמה יחידה. המגוון המינרלוגי יוחס להפרדה פשוטה של מרכיבי התמיסה המגמטית. המודל הבא הציג מידע גאוכימי מלא של הסלע וקבע כי היו לפחות שתי הזרקות מאגמה נפרדות: הזרקת מאגמה עתירת אוליבין ולאחריה הזרקה של בזלת תולאיטית. ההשערה השלישית הציעה לפחות שלושה אירועי הזרקה, כנראה ארבעה, כאשר המאגמה עתירת האוליבין הוזרקה באירוע האחרון. השערה זו נובעת גם מניתוח כימי של הסיל בכללותו. כל אחת מההשערות הללו תמכה ברעיון ההפרדה כתהליך העיקרי, ולכן גם במקור יחיד של מאגמה. ההשערה האחרונה מציעה כי האוליבין בשכבה התחתונה לא יכול היה להימצא בשיווי משקל עם יתרת הסיל – מצב המצביע על יותר ממקור אחד למאגמה. השערה זו נתמכת ביישום הנובע מחוק שימור החומר המחשב זרימת מסה, ומוסיפה כי לזרימה צדית בתוך הסיל בעודו מותך תפקיד חשוב בתהליכי ההפרדה והגיבוש המפריט. אין עדיין מסקנות חד-משמעיות המסכמות את תהליכי ההיווצרות של הסיל, והמחקר נמשך. גאולוגיה - מונחים מחדר פלוטוני מדיה וקבצים בנושא סיל הפליסיידס בוויקישיתוף Geology of National Parks סלע בעל גבישים בינוניים הדומה בהרכבו לגברו
דאגלס מורטון דנלופ

דאגלס מורטון דַנְלוֹפּ (באנגלית: Douglas Morton Dunlop; ‏25 בפברואר 1909 – 12 בספטמבר 1987) היה מזרחן בריטי וחוקר בעל שם בהיסטוריה האסלאמית והאירו-אסייתית. נולד באנגליה. למד בבון ובאוקספורד אצל ההיסטוריון פאול קאהלה (1875–1964). עבודתו הושפעה גם מחוקרים כמו זקי ולידי טוגאן, מיכאיל ארטמונוב וגיאורגי ורנדסקי. בשנות ה-50 וה-60 כיהן כפרופסור להיסטוריה באוניברסיטת קולומביה בניו יורק. הוא ידוע במיוחד בספרי ההיסטוריה רבי ההשפעה שלו על הציוויליזציה הערבית ועל הכגנות הכוזרית. דנלופ הוגדר כחוקר המוערך ביותר של "ממלכת הכוזרים". הוא שלט בשפות רבות, להן נזקק כדי לחקור את הכוזרים. מידע עליהם הוא מצא בספרות הערבית, היוונית, הביזנטית, העברית והסינית. "The Arabic Tradition of the Summa Alexandrinorum", in Archives d'histoire doctrinale et littéraire du moyen âge, 1982 Arab civilization to A.D. 1500 London: Longman, 1971 Arab civilization to A.D. 1500, New York: Praeger, 1971 The History of the Jewish Khazars, New York: Schocken Books, 1967 "The Khazars." The Dark Ages: Jews in Christian Europe, 711-1096. 1966 "The Translations of al-Bitrîq and Yahyâ (Yuhannâ) b. al-Bitrîq", in Journal of the Royal Asiatic Society of Great Britain & Ireland, 1959 Dunlop, Douglas M.. (1957) "Sources of Gold and Silver in Islam according to al-Hamdani (C10th)", in Studia islamica "Philosophical Predecessors and Contemporaries of Ibn Bâjjah", in The Islamic Quarterly, 1955 "Aspects of the Khazar Problem", in Transactions of the Glasgow University Oriental Society, 1951 "Ibn Bajjah's 'Tadbîru l-Mutawahhid'", in Journal of the Royal Asiatic Society of Great Britain & Ireland, 1945 "The Karaits of East Asia", in Bulletin of the School of Oriental and African Studies, University of London, 1944 "Muḥammad b. Mūsā al-Khwārizmī", in Journal of the Royal Asiatic Society of Great Britain & Ireland, 1943 "The Dhunnunids of Toledo", in Journal of the Royal Asiatic Society of Great Britain & Ireland, 1942 Anita Shapira, "The Jewish-people deniers," Journal of Israeli History, Volume 28, Issue 1 March 2009, pp. 63–72
בני הרבנים

בני הרבנים (באנגלית: The Rabbis' Sons) הוא הרכב מוזיקלי בתחום המוזיקה החסידית, שפעל בסוף שנות ה-60 של המאה ה-20 בארצות הברית. הלהקה נחשבת מאבני היסוד של המוזיקה החסידית-יהודית שהתפתחה במחצית השנייה של המאה ה-20. הלהקה הורכבה מארבעה תלמידי ישיבת חפץ חיים וישיבת רבינו יצחק אלחנן בארצות הברית: ברוך חייט (צ'ייט), לייבל שרפמן, איצי וינברג ומיכאל צייטלין, יחד עם דוויד נולמן, בנו של חזן ידוע. מנהיג הלהקה היה ברוך חייט, שאף הלחין את שיריה. בתקליט השני של הלהקה הופיעו רק שלושה. הלהקה ביצעה שירי נשמה שקטים ומלודיים, בסגנון הפולק רוק, שרווח באותה תקופה בארצות הברית. לאורך שנות פעילותה הוציאה הלהקה חמישה אלבומים של מוזיקה חדשה ואלבום אוסף אחד. חלק מהשירים הפכו ללהיטים עולמיים ונחשבים נכסי צאן ברזל במוזיקה היהודית, ובהם: "הללו את ה' כל גוים", "מי האיש החפץ חיים" (המוכר בישראל כיום בביצוע חוה אלברשטיין) ו"טוב להודות", הלקוחים מספר תהילים, ו"רבות מחשבות", הלקוח מספר משלי. בתחילת שנות ה-70 התפרקה הלהקה. צ'ייט המשיך את פעילותו המוזיקלית והקים את ההרכב של "קול סלוניקה", ששילב שירים חסידיים עם מוטיבים של מוזיקה יוונית. בסוף העשור הראשון של המאה ה-21 התאחדה הלהקה מחדש והופיעה במופע המוזיקלי "אוואנט" שנערך בארצות הברית. במשך השנים בוצעו שירי הלהקה על ידי זמרים והרכבים מוזיקליים אחרים, ובהם צמד רעים ("מי האיש"). בני הרבנים, באתר MusicBrainz (באנגלית) בני הרבנים, באתר Discogs (באנגלית) Music - The Rabbi's Sons,‏ Connections Magazine (באנגלית) Chavrusa (April 2007, p. 12): Rabbis' Sons: Rabbinic Fathers – Itzy Weinberger (באנגלית) מי האיש החפץ חיים בביצוע של 'בני הרבנים' באיחודם בגיל מבוגר משנת תשע"ג (2013, אתר יוטיוב) מי האיש בביצוע חוה אלברשטיין, על פי הלחן של ברוך חייט (אתר שירונט) לחיים בני הרבנים, דבר, 21 בנובמבר 1969
עומר גולן

עומר גולן (נולד ב-4 באוקטובר 1982) הוא כדורגלן עבר ישראלי ששיחק בעמדת החלוץ, מלך השערים של קבוצת מכבי פתח תקווה בכל הזמנים, וכיום המנהל הספורטיבי והמנכ"ל של המועדון. גולן החל את דרכו במחלקת הנוער של מכבי פתח תקווה, ובשנת 2000 עלה לקבוצה הבוגרת של המועדון. הוא ערך את הופעתו הראשונה בקבוצה הבוגרת במשחק נגד מכבי חיפה בעונת 2000/2001. ב-14 בספטמבר 2002 כבש את שער הבכורה שלו בליגת העל, בהפסד 4:2 למכבי תל אביב. בעונת 2003/2004 הגיע גולן להישג הבולט הראשון עם קבוצתו, זכייה בגביע הטוטו. בעונת 2004/2005 הוא אף סיים עם מכבי פתח תקווה במקום השני בליגת העל, והעפיל עמה עד לחצי גמר גביע המדינה. ב-29 בספטמבר 2005 כבש גולן שלושער במשחק חוץ מול פרטיזן בלגרד בסיבוב הראשון של גביע אופ"א, והוביל את מכבי פתח תקווה לניצחון 5–2 ולעלייה לשלב הבתים. עד סוף העונה כבש גולן 7 שערים בטורניר. בקיץ 2007 האריך את חוזהו במכבי פתח תקווה בשש שנים נוספות. ב-19 בדצמבר 2007 עבר לקבוצת לוקרן מליגת העל הבלגית, ובמהלך שנתיים וחצי בהן שיחק במועדון כבש 13 שערי ליגה ב-60 הופעות. בתחילת עונת 2010/2011 שב גולן למכבי פתח תקווה, וב-16 באוקטובר 2010 כבש צמד בניצחון 4–1 על הפועל פתח תקווה בדרבי, והפך למלך שערי הדרבי של פתח תקווה בכל הזמנים. בתום עונת 2011/2012 ירד עם הקבוצה לליגה הלאומית. ב-26 בפברואר 2013 כבש גולן את שערו ה-77 במדי מכבי פתח תקווה בליגה, ובכך שבר את שיאו של זאב זלצר והפך למלך השערים של הקבוצה בכל הזמנים. בעונת 2012/2013 היה מלך שערי הליגה הלאומית, עם 18 שערים, וסייע לקבוצה לחזור לליגת העל. ב-31 באוגוסט 2013 הבקיע גולן את שערו ה-81 והאחרון במכבי פתח תקווה, במשחק ליגת העל מול בית"ר ירושלים. ב-13 במרץ 2014 הודיע על פרישה ממשחק פעיל בגיל 31, בעקבות פציעה. לאחר פרישתו מונה גולן למנהל הספורטיבי של מכבי פתח תקווה, ובהמשך מונה גולן למנכ"ל המועדון. ב-12 באפריל 2022 עקב חוסר הצלחתה של מכבי פתח תקווה להתרומם מעל לקו האדום פוטר מאמן הקבוצה הבוגרת ניר קלינגר מתפקידו, במקומו מונה גולן במקביל לתפקידו כמנכ"ל, למאמן זמני של המועדון עד לתום העונה, בארבעת משחקי הליגה שנשארו במטרה להשאיר את הקבוצה בליגה. גולן שיחק ב-5 משחקים בנבחרת ישראל הצעירה, כאשר הראשון נערך מול נבחרת סקוטלנד הצעירה, בו הפסידה ישראל 1–2. את הופעתו הראשונה בנבחרת ישראל הבוגרת ערך גולן במשחק מול נבחרת מולדובה ב-28 באפריל 2004, שהסתיים בתיקו 1–1. ב-17 בנובמבר 2007 כבש גולן את שערו הראשון בנבחרת ישראל, בניצחון מול נבחרת רוסיה במוקדמות יורו 2008. עקב סיוע השער לנבחרת אנגליה במאבק העלייה ליורו, קיבל גולן שבחים בקרב התקשורת האנגלית שחגגה את הניצחון. עד שנת 2010 שיחק גולן בנבחרת, וכבש במדיה שמונה שערים ב-37 הופעות. מכבי פתח תקווה סגנות ליגת העל: 2004/2005 סגנות גביע המדינה: 2000/2001 גביע הטוטו: 2003/2004 סגנות: 2010/2011 אליפות ליגת המשנה: 2012/2013 תארים אישיים מלך השערים של ליגת המשנה: 2012/2013 - 18 שערים (ביחד עם איציק כהן מהפועל ירושלים) עומר גולן, באתר ההתאחדות לכדורגל בישראל עומר גולן, באתר Transfermarkt עומר גולן, באתר National Football Teams עומר גולן, באתר FootballDatabase.eu פרופיל המאמן, באתר Transfermarkt עומר גולן פורש: הרגעים הגדולים בקריירה, באתר וואלה, 12 במרץ 2014 ניב חביב, ‏עומר גולן מלך השערים של מכבי פ"ת בכל הזמנים, באתר ONE‏, 26 בפברואר 2013 איציק יצחקי‏, עומר גולן פורש מכדורגל, באתר וואלה, 12 במרץ 2014 תומר חבז, רשמית: ניר קלינגר פוטר ממכבי פתח תקווה, באתר ynet, 12 באפריל 2022
קרב פואטייה

המונח "קרב פואטייה" מפנה לכאן. לערך העוסק בקרב שנערך בפואטייה ב-732, ראו קרב טור. קרב פואטייה הוא קרב שהתרחש במהלך מלחמת מאה השנים ב-19 בספטמבר 1356 בין צרפת לאנגליה. הקרב נערך בקרבת העיר פואטייה שבצרפת בין כוח פשיטה אנגלי בפיקודו של הנסיך השחור לבין צבא צרפתי בפיקודו הישיר של המלך ז'אן השני. על אף נחיתות מספרית מוחצת, הנחיל הכוח האנגלי תבוסה מרה לצבא הצרפתי ואף לקח בשבי את מלך צרפת. ב-1355 נחת אדוארד, הנסיך השחור, עם צבאו בגסקוניה. היות שלא יכול היה לשלם לחייליו, יצא איתם למסע של שוד וביזה. הם בזזו את הכפרים שלאורך הנהר גארון ואחר כך את הערים קרקסון ונארבון ושבו לעיר בורדו עם השלל. על פי תוכנית המלחמה של אדוארד השלישי, אמור היה צבאו של הנסיך לצעוד לעבר עמק הלואר, להתאחד שם עם כוח אנגלי אחר שנחת בברטאן ולתקוף יחד את פריז. אך כאשר הגיע לעמק הלואר התוכנית השתנתה, והצבא שנחת בברטאן הופנה לנורמנדי ולחם שם נגד צבאו של ז'אן השני. צבא הנסיך פנה לעבר פריז וז'אן השני נאלץ לנטוש את המערכה בנורמנדי כדי להגן על העיר. בדרכו לעבר פריז הגיע ז'אן השני לעמק הלואר ואיגף את הצבא האנגלי שנותק מבסיסו שבבורדו. ב-19 בספטמבר 1356 נערך הנסיך השחור עם צבאו מדרום לעיר פואטייה במקום שהגישה היחידה אליו הייתה דרך שביל צר המוקף בסבכות שיחים משני צדדיו. אנשיו הסתתרו בין שיחים אלה והוא עצמו ניצב בעמדת תצפית. לרשותו עמד כוח של כ-8,000 חיילים בלבד לעומת כוח גדול בהרבה שעמד לרשותו של ז'אן השני. לכן, הוא פנה בהצעה להסכם שעל פיו יישבע להימנע מללחום נגד צרפת במשך שבע שנים. בבטחו בעדיפותו המספרית המוחצת דחה ז'אן השני את הצעתו זו. ז'אן השני חילק את צבאו לשלושה גדודים, כאשר על הראשון הפקיד את בנו, יורש העצר, אשר היה בן 19 וזו הייתה התנסותו הראשונה בקרב. עמו בגדוד לחמו שניים מאחיו הצעירים. על הגדוד השני הופקד אחיו הצעיר של המלך פיליפ, דוכס אורליאן - גם הוא ללא כל ניסיון בלחימה. המלך עצמו פיקד על הגדוד השלישי, כשעימו נלחם צעיר בניו. הקרב החל כאשר ניסו 3,000 אבירים צרפתים לעבור דרך השביל הצר, בעוד האנגלים פתחו בירי חיצים מבין סבך השיחים. הקשתים האנגלים גרמו לפאניקה בשורות הצבא הצרפתי וזה נס על נפשו כאשר הוא משאיר מאחור אלפי הרוגים, רובם בני אצולה. רבים נוספים נפלו בשבי האנגלים. ז'אן השני הורה לאביריו לרדת מסוסיהם כדי לא לשמש מטרה לחיציהם של הקשתים האנגלים. הוא ואנשיו ובהם פיליפ, בנו הצעיר, הותקפו על ידי הפרשים האנגלים. הוא לחם בגבורה ונפצע בראשו אך לבסוף נאלץ להיכנע, נלקח בשבי ללונדון כשהוא רכוב על סוסו וקיבל כמקום מגוריו את ארמון סבוי. בנוסף לנפילתם של המלך ובנו הצעיר בשבי, נפלו בקרב או נלקחו בשבי שר הצבא של צרפת, שני מרשלים, ארכיבישוף ומיטב האצולה הצרפתית. יורש העצר הצליח להימלט משדה המערכה, אך המכה שספגה הנהגת צרפת הייתה אנושה. ברברה טוכמן, ראי רחוק - המאה ה-14 הרת הפורענויות, הוצאת דביר, 1995, עמודים 135 ואילך מדיה וקבצים בנושא קרב פואטייה בוויקישיתוף קרב פואטייה, באתר אנציקלופדיה בריטניקה (באנגלית)
טריף

האם התכוונתם ל... אמין טריף – מנהיג ואיש דת דרוזי סאלח טריף – חבר כנסת דרוזי, אחיינו של אמין מוואפק טריף – המנהיג הרוחני העדה הדרוזית, נכדו של אמין רמי טריף – מעצב ואמן דרוזי ישראלי טרף
מנזר שלושת בכירי הכנסייה

מנזר שלושת בכירי הכנסייה (ברומנית: Mănăstirea Sfinții Trei Ierarhi או Trisfetitele) הוא מנזר נוצרי אורתודוקסי בעיר יאשי שבחבל מולדובה, רומניה. המנזר הוקם באמצע המאה ה-17 על ידי שליט נסיכות מולדובה, וסילה לופו. הוא שוכן במרכז העיר ומשמש אחד מאתרי התיירות המרכזיים של העיר. המנזר הוקדש לבזיליוס הגדול, לגרגוריוס מנזיאנזוס, וליוחנן כריסוסטומוס. עבודות הבנייה נערכו בשנים 1637 עד 6 במאי 1639, כשהמנזר נחנך על ידי הפטריארך ורלאם. בשנת 1640 הותקן במנזר בית הדפוס הראשון של נסיכות מולדובה וב-1641 הובאו אליו שרידי פאראסקבה האדוקה. בשנת 1642 התכנס כאן סינוד שקבע את מבחן ההשתייכות לכנסייה הנוצרית אורתודוקסית. ב-1645 נמשח כאן הפטריארך של ירושלים. המנזר נשדד ונשרף על ידי פולשים מהמזרח ב-1650 ופולשים מהצפון ב-1686. רעידות אדמה, שהתרחשו בשנים 1711, 1781, 1795, 1802 גרמו נזקים ולבסוף בשנים 1882–1887 נערכו בה שיפוצים נרחבים. שיקום עיצוב הפנים נמשך עד 1898 והחנוכה המחודשת נערכה ב-1904. לאחר שנחנכה הקתדרלה המיטרופוליטנית של יאשי, הועברו אליה, ב-23 באפריל 1887 שרידי הקדושה פאראסקיבה האדוקה. במנזר נשמרים שרידיו של המייסד, וסילה לופו ובני משפחתו וגם שרידיהם של דימיטריה קנטמיר ואלכסנדרו יואן קוזה. מדיה וקבצים בנושא מנזר שלושת בכירי הכנסייה בוויקישיתוף Manastirea Sfintii Trei Ierarhi מנזר שלושת בכירי הכנסייה באתר התיירות של יאשי - הצגה מפורטת. (ברומנית) Iași - Biserica Trei Ierarhi מנזר שלושת בכירי הכנסייה בין האתרים הרומנים. (ברומנית) Mănăstirea Sfinții Trei Ierarhi din Iași pe harta orașului מנזר שלושת בכירי הכנסייה על מפת העיר יאשי. (ברומנית) Mănăstirea Sfinții Trei Ierarhi din Iași - sit oficial האתר הרשמי של מנזר שלושת בכירי הכנסייה. (ברומנית) על המנזר שלושת בכירי הכנסייה באתר פנורמיו
ג'ון הנריקס

ג'ון מלקולם הנריקס (באנגלית: John Malcolm "Jon" Henricks; נולד ב-6 ביוני 1935). הוא שחיין אוסטרלי בעבר. הוא אלוף אולימפי ושיאן עולם במשחה היוקרתי ל-100 מטר חופשי. הנריקס נולד בסידני. הוא החל את קריירת השחייה שלו כשחיין למרחקים ארוכים. באליפות אוסטרליה בשחייה שנערכה בשנת 1952 זכה הנריקס במדליית זהב במשחה ל-400 מטר חופשי, במדליית כסף במשחה ל-800 מטר חופשי ובמדליית ארד במשחה ל-1500 מטר חופשי. עקב דלקת אוזניים ממושכת הוא החמיץ את אולימפיאדת הלסינקי (1952). מאמנו הארי גלגר החליט להפוך אותו לשחיין למרחקים קצרים. כשנה לאחר המשחקים האולימפיים, בשנת 1953 הוא שחה מהר יותר מהשיא האולימפי במשחה ל-100 מטר חופשי ובמשך חמש השנים הבאות היה השחיין המהיר בעולם למשחה זה. במשחקי האימפריה הבריטית וחבר העמים שנערכו בוונקובר קנדה בשנת 1954 זכה הנריקס בשתי מדליות זהב, במשחה ל-110 יארד חופשי (56.5 דקות), במשחה שליחים 3x110 מטר מעורב ובמשחה שליחים 4x220 יארד. באולימפיאדת מלבורן (1956) זכה הנריקס בשתי מדליות זהב במשחה ל-100 מטר חופשי בשיא עולם חדש של 55.4 שניות, לפני חבריו לנבחרת ג'ון דוויט (55.8 שניות) וגארי צ'פמן (56.7 שניות) ובמשחה שליחים 4x200 מטר חופשי בשיא עולם חדש של 8:23.6 דקות, לפני ארצות הברית (8:31.5 דקות) וברית המועצות (8:34.7 דקות). בתחרות הכנה למשחקים האולימפיים שנערכה בטאונסוויל שבקווינסלנד באוגוסט 1960 קבע הנריקס במשחה שליחים 4x200 מטר חופשי ביחד עם חבריו (דייוויד דיקסון, ג'ון קונרדס ומוריי רוז) שיא עולם חדש של 8:16.6 דקות. באולימפיאדת רומא (1960) סבל הנריקס מקלקול קיבה וסיים במקום 12 במשחה ל-100 מטר חופשי בתוצאה של 57.2 שניות ולא הצליח להגן על תוארו, המנצח במשחה זה היה סגנו מהמשחקים האולימפיים הקודמים ממלבורן דוויט (55.2 שניות). בסך הכל קבע הנריקס שיא עולם אחד במשחה ל-100 מטר חופשי ו-2 שיאי עולם חדשים במשחה שליחים 4x200 מטר חופשי וזכה ב-11 תוארי אליפות אוסטרליה, מהם 10 במשחה ל-100 מטר חופשי. בשנת 1973 זכה הנריקס להכלל בהיכל התהילה הבינלאומי של השחייה. מדיה וקבצים בנושא ג'ון הנריקס בוויקישיתוף התפתחות שיא העולם במשחה ל-100 מטר חופשי ג'ון הנריקס, באתר olympedia.org COMMONWEALTH GAMES MEDALLISTS - SWIMMING AND DIVING (MEN) (JON HENRICKS (AUS
קול (פירושונים)

האם התכוונתם ל... קול – הפרעה מכנית מתפשטת בחומר בצורת גל קול אנושי – קול שמפיקים בני האדם קולות (מוזיקה) – דרך לסדר את הצלילים לפי גובהם צליל – קול בעל מאפיינים מסוימים קול (הצבעה) – כינוי להצבעתו של אדם אחד בבחירות קול (אי) (Coll) – אי באיים ההברידיים קול (משחתת) – משחתת בצי ארצות הברית קול (סלנג) (cool) – מונח בסלנג המתאר קור רוח קול (תלמוד) – שמועה שיצאה על אדם מסוים, בדרך כלל לעז פרס קול – פרס המוענק על ידי האגודה האמריקאית למתמטיקה על שם המתמטיקאי פרנק נלסון קול Cuil – מנוע חיפוש אישים ששם משפחתם העברי הוא "קול": איציק קול – מפיק קולנוע וטלוויזיה ישראלי איריס קול – שדרנית רדיו ישראלית ברכה קול – מוזיקאית וזמרת אופרה משה קול – חבר כנסת ושר מטעם המפלגה הפרוגרסיבית והמפלגה הליברלית עדי קול – משפטנית ישראלית וחברת הכנסת מטעם יש עתיד פיטר קול – מתרגם וסופר ישראלי אישים ששם משפחתם הוא "קול" (Cole או Colle) אדגר קול – שחמטאי בלגי אנדי קול – כדורגלן עבר אנגלי ששיחק בעמדת החלוץ אשלי קול – כדורגלן אנגלי המשחק בעמדת המגן גארי קול – שחקן אמריקאי ג'ו קול – כדורגלן אנגלי המשחק בעמדת הקשר ג'ורג' קול – שחקן אנגלי ג'יי קול – ראפר ומפיק מוזיקלי אמריקאי הנרי קול – ממציא ויזם בריטי (בין השאר יוזם התערוכה הגדולה) וורן קול – שחקן אמריקאי כריסטינה קול – שחקנית אנגלייה לואיס קול – זמר-יוצר ונגן ג'אז אמריקאי נוריס קול – כדורסלן אמריקאי נט קינג קול – זמר ופסנתרן ג'אז אמריקני נטלי קול – זמרת אמריקנית סטפני קול – שחקנית אנגלייה פולה קול – זמרת-יוצרת אמריקאית פין קול – שחקן טלוויזיה אנגלי פרנק נלסון קול – מתמטיקאי אמריקאי קורנליוס קול – עורך דין ופוליטיקאי אמריקאי רוברט קול – איש צבא אמריקאי, מעוטר מדליית הכבוד על פעולותיו במלחמת העולם השנייה שריל קול – זמרת בריטית, חברת להקת Girls Aloud קולות קוהל
לארסון

לארסון ולָארְסֶן הם שמות משפחה סקנדינביים נפוצים מאוד, Larsson (מבוטא לָארְשׁוֹן) בשוודיה, וLarsen בדנמרק ובנורווגיה. הפירוש הוא "בנו של לארס". האם התכוונתם ל... לארסון גארי לארסון – קריקטוריסט אמריקני ג'ון לארסון – פוליטיקאי אמריקאי גונאר לארסון – שחיין שוודי גלן א. לארסון – יוצר טלוויזיה אמריקני הנריק לארסון – כדורגלן שוודי זארה לארסון – זמרת שוודית סטיג לרסון – סופר שוודי קארל לארסון – אמן שוודי לארסן בנט לארסן – שחמטאי דני פתיחת לארסן – מהלך שחמט הנריק לארסן – כדורגלן דני טריה לארסן – דיפלומט נורווגי
הולכה

האם התכוונתם ל... מוליכות חשמלית – מידת היכולת של תווך חומרי לקיים זרם חשמלי דרכו. מוליכות חום – תכונה של חומר המציינת את מידת העברת החום של החומר הספציפי. הולכת קולות – דרך ליישם את תנועתם של קולות שונים כחלק מהרמוניה. הולכת הדם – אחת משלבי הקרבת קורבנות.
1979 בארצות הברית

1979 בארצות הברית הייתה השנה בה חגגה ארצות הברית 203 שנה מיום היווסדה. הנשיא: ג'ימי קרטר (המפלגה הדמוקרטית) סגן הנשיא: וולטר מונדייל (המפלגה הדמוקרטית) פרק זה לוקה בחסר. אנא תרמו לוויקיפדיה והשלימו אותו. 1 בינואר – ארצות הברית וסין מכוננות יחסים דיפלומטיים ביניהן. 25 במרץ – מעבורת החלל הראשונה "קולומביה" נמסרת למרכז נאס"א בפלורידה לקראת שיגורה הראשון. 28 במרץ – התאונה הגרעינית באי שלושת המילין מתרחשת. 29 במרץ – בארצות הברית מתפרסם דו"ח ועדת בית הנבחרים בנוגע להתנקשויות אשר חקרה את ההתנקשויות פוליטיות בנשיא ארצות הברית ג'ון פיצג'רלד קנדי והפעיל למען זכויות האדם מרטין לותר קינג 10 במאי – מחוזות הנאמנות של ארצות הברית פונאפה, יאפ וטראק, באוקיינוס השקט, מאשרים חוקה חדשה, ובכך נוצרת המדינה העצמאית מיקרונזיה 21 במאי – מהומות ליל וייט פורצות בסן פרנסיסקו 25 במאי – טיסה 191 של אמריקן איירליינס אשר יצאה מנמל התעופה שיקגו או'הייר מתרסקת בעת ההמראה אל תוך אתר קראוונים במרחק 5 ק"מ מנמל התעופה. 273 אנשים שהיו על המטוס נהרגו ועוד 3 אנשים באתר הקראוונים. 3 ביוני – פיצוץ בבאר הנפט Ixtoc I בדרום מפרץ מקסיקו גורם לזרימת כ-600,000 טון נפט לתוך הים. 18 ביוני – הסכם SALT 2 נחתם בין ארצות הברית לברית המועצות בווינה. 23 באוגוסט – הרקדן הסובייטי אלכסנדר גודונוב עורק לארצות הברית 1 בספטמבר – החללית פיוניר 11 הופכת לחללית הראשונה המתקרבת לכוכב הלכת שבתאי, כשהיא חולפת במרחק 21,000 ק"מ בלבד ממנו 4 בנובמבר – משבר בני הערובה באיראן - מאות סטודנטים איראניים צרים על שגרירות ארצות הברית בטהראן ולוקחים 90 מיושביה, מהם 63 אמריקאים, כבני ערובה 25 במאי: אתר ההתרסקות של טיסה 191 18 ביוני: הסכם SALT 2 נחתם בין ארצות הברית לברית המועצות בווינה 24 בינואר – טטיאנה עלי, שחקנית אמריקאית 21 בפברואר – ג'ניפר לאב יואיט, שחקנית אמריקאית 9 במרץ – אוסקר אייזק, שחקן אמריקאי יליד-גואטמלה 18 במרץ – אדם לוין, זמר ושחקן אמריקאי ממוצא יהודי 4 באפריל – נטשה ליון, שחקנית אמריקאית 12 באפריל – ג'ניפר מוריסון, שחקנית אמריקאית 18 באפריל – קורטני קרדשיאן, אישיות טלוויזיה ודוגמנית אמריקאית 19 באפריל – קייט הדסון, שחקנית קולנוע אמריקאית 21 ביוני – כריס פראט, שחקן אמריקאי 26 ביוני – ראיין טדר, זמר אמריקאי 6 ביולי – קווין הארט, קומיקאי ושחקן אמריקאי 1 באוגוסט – ג'ייסון מומואה, שחקן אמריקאי 3 באוגוסט – אוונג'לין לילי, שחקנית. 27 באוגוסט – אהרון פול, שחקן אמריקאי 4 בספטמבר – מקס גרינפילד, שחקן אמריקאי-יהודי 8 בספטמבר – פינק, זמרת פופ אמריקאית 16 בספטמבר – פלו ריידה, מוזיקאי אמריקאי 18 באוקטובר – ני-יו, זמר ושחקן אמריקאי 20 באוקטובר – ג'ון קרסינסקי, שחקן אמריקאי 6 בנובמבר – למאר אודום, כדורסלן אמריקאי 15 בדצמבר – אדם ברודי, שחקן אמריקאי 8 במאי – טלקוט פרסונס, סוציולוג אמריקאי, אבי גישת הפונקציונליזם (נולד ב-1902) 11 ביוני – ג'ון ויין, שחקן קולנוע אמריקאי (נולד ב-1907) 10 ביולי – ארתור פידלר, מנצח (נולד ב-1894) 8 בספטמבר – ג'ין סיברג, שחקנית קולנוע אמריקאית (נולדה ב-1938) 29 בנובמבר – זפו מרקס, שחקן וקומיקאי אמריקאי (נולד ב-1901) ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
1978 בארצות הברית

1978 בארצות הברית הייתה השנה בה חגגה ארצות הברית 202 שנה מיום היווסדה. הנשיא: ג'ימי קרטר (המפלגה הדמוקרטית) סגן הנשיא: וולטר מונדייל (המפלגה הדמוקרטית) פרק זה לוקה בחסר. אנא תרמו לוויקיפדיה והשלימו אותו. 6 בינואר – ארצות הברית מחזירה להונגריה את כתר סטפן הקדוש (הידוע גם בשם הכתר הקדוש של הונגריה) שהיה ברשותה מאז מלחמת העולם השנייה 17 בפברואר – החללית וויאג'ר 1 היא העצם תוצרת אדם הרחוק ביותר מכדור הארץ 17 באוגוסט – הכדור הפורח Double Eagle II הופך לכדור הפורח הראשון שחצה את האוקיינוס האטלנטי כאשר הוא נוחת במיסריי ליד פריז, 137 שעות לאחר שיצא מהאי פרק במדינת מיין 4 בספטמבר – מנחם בגין ואנואר סאדאת מתחילים בשיחות שלום בקמפ דייוויד שבמרילנד בארצות הברית 17 בספטמבר – נחתמים הסכמי קמפ דייוויד 25 בספטמבר – טיסת psa182, מטוס מסוג בואינג 727, מתנגש במטוס ססנה ונופל בסן-דייגו, קליפורניה. כתוצאה מכך, נהרגים 144 אנשים 11 בנובמבר – שלט הוליווד המחודש נחשף לראשונה ומחליף את השלט הקודם שנבנה ב-1923 18 בנובמבר – ההתאבדות ההמונית בג'ונסטאון 27 בנובמבר – בסן פרנסיסקו המפקח העירוני בדימוס דן וייט מתנקש בחייהם של ראש העיר ג'ורג' מוסקוני והמפקח העירוני ההומוסקסואל הגלוי הארווי מילק. 7 בפברואר – אשטון קוצ'ר, שחקן קולנוע אמריקאי 19 באפריל – ג'יימס פרנקו, שחקן, דוגמן, תסריטאי ובמאי יהודי-אמריקאי 2 ביוני – ג'סטין לונג, שחקן אמריקאי 19 ביוני – זואי סלדנה, שחקנית אמריקאית 29 ביוני – ניקול שרזינגר, זמרת אמריקאית 12 ביולי – טופר גרייס שחקן קולנוע אמריקאי 12 ביולי – מישל רודריגז, שחקנית אמריקאית 18 באוגוסט – אנדי סמברג, שחקן, מפיק ויוצר וקומיקאי אמריקאי-יהודי 23 באוגוסט – קובי בראיינט, שחקן כדורסל ב-NBA 23 בספטמבר – אנתוני מאקי, שחקן אמריקאי 14 באוקטובר – אשר, זמר אמריקאי 8 בדצמבר – איאן סומרהולדר, שחקן, דוגמן ובמאי אמריקאי 18 בדצמבר – קייטי הולמס, שחקנית אמריקאית 28 בדצמבר – ג'ון לג'נד, שחקן, מוזיקאי, פזמונאי, וזמר R&B אמריקאי 13 בינואר – יוברט האמפרי, סגן נשיא ארצות הברית (נולד ב-1911) 9 בספטמבר – ג'ק וורנר, מייסד אולפני וורנר בהוליווד (נולד ב-1892) 8 בנובמבר – נורמן רוקוול, צייר אמריקאי (נולד ב-1894) 18 בנובמבר – מנהיג כת מקדש העם, ג'ים ג'ונס, שהוציא לפועל את ההתאבדות ההמונית בג'ונסטאון (נולד ב-1931) ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.